Knoppiesdoring

Die Knoppiesdoring (Senegalia nigrescens) is 'n boomspesie in die Fabaceae familie is. Die boom se FSA-nommer is 178.https://www.treetags.co.za/national-list-of-indigenous-trees/ In Engels staan dit bekend as die knob thorn.

Beskrywing
Die immergroen boom bereik 'n hoogte van 5 ‒ 18 m met 'n digte, uitgespreide kroon en meestal 'n lang, kaal stam. Ou stamme is donkergrys van kleur en diep gegroef in die lengte. Behalwe die gebruiklike blomme en vrugte in peule, het die boom ook haakdorings in pare, redelik ver uitmekaar, wat tot 5 mm lank word. Onder die dorings vorm daar duidelike knoppe as uitgroeisels van tot 25 mm hoog op die bas.

 Verspreiding 
Die boom kom voor in Limpopo, Mpumalanga en die noorde van KwaZulu-Natal. Die spesie is ook inheems in Angola, Botswana, Eswatini, Malawi, Mosambiek, Namibië, Tanzanië, Zambië en Zimbabwe.

 Ekologie 
Kameelperde vreet dikwels op die blomme en blare van hierdie boom, terwyl die saadpeule en blare deur 'n reeks soogdiere, insluitend olifante, gevreet word.

 Gebruike 
'n Salf wat van die wortels gemaak word, is tradisioneel gebruik om stuiptrekkings te behandel.

 Galery 

 Sien ook 
 Alfabetiese lys van Suid-Afrikaanse bome

 Verwysings 

 Bronne 
 Algemene gids tot BOME. Keith, Paul & Meg Coates Palgrave. 2000. 
 Field guide to the TREES of the Kruger National Park. Piet van Wyk. 2008. 
 REDLIST Sanbi
 Plants of the World Online

Kategorie:Senegalia
Kategorie:Bome van Afrika
Kategorie:Flora van Angola
Kategorie:Flora van Botswana
Kategorie:Flora van Eswatini
Kategorie:Flora van Malawi
Kategorie:Flora van Mosambiek
Kategorie:Flora van Namibië
Kategorie:Flora van Suid-Afrika
Kategorie:Flora van Tanzanië
Kategorie:Flora van Zambië
Kategorie:Flora van Zimbabwe